
Sut mae ysgol yn datblygu un agwedd ar ei Chynllun Datblygu Ysgol: adroddiad sy’n adfyfyrio’n feirniadol ar y camau gweithredu, yr effaith a’r sylfaen dystiolaeth
	Targedau / Targets
	Sut rydych wedi gweithio ar hwn /
How you have worked on this
	Ceir enghraifft ar /
An example can be found on

	[bookmark: cysill]Targed/Target 1 
Parhau i prawf-ddarllen y gwaith yn hollol drwyadl cyn cyflwyno gan ffocysu ar y defnydd o ei/eu (unigol/lluosog), treigliadau a ffurf y ferf (adolygu sesiynau Gloywi Iaith).

	Cyn cyflwyno’r aseiniad, darllenais dros yr aseiniad yn fanwl, a rhoi’r holl aseiniad trwy’r ddogfen “cysyllt” i wirio unrhyw gamgymeriadau.
	Trwy gydol yr aseiniad.

	Targed/Target 2
Ymgysylltu gyda mwy o ffynonellau academaidd ym myd addysg yn hytrach na ffynonellau academaidd meddygol.

	Er mwyn gweithio ar y targed yma, ymchwiliais i ffynonellau academaidd yn y byd addysg yn lle ffynonellau academaidd meddygol.
	Gwelir esiamplau ar dudalennau –
3
4
5








Rhagarweiniad
Trafodaf yn yr aseiniad yma amdano sut mae ysgol yn datblygu mewn agwedd yn eu Cynllun Datblygu Ysgol (CDY). Trwy gydol yr aseiniad, adfyfyriaf yn feirniadol ar y camau gweithredu defnyddia’r ysgol er mwyn datblygu yn yr agwedd benodol. Yr ysgol canolbwyntiaf arno yw fy ysgol lleoliad, ac enwaf yr ysgol yn “Ysgol A” yn yr aseiniad yma er mwyn cadw at ganllawiau moesegol BERA (2018) i gadw holl anhysbysrwydd yr ysgol. 
Ysgol gynradd sydd wedi lleoli mewn lle maestrefol yn De Cymru yw Ysgol A, ac mae yna 278 o ddisgyblion yn mynychu’r ysgol o’r oedrannau 3-11 (Estyn, 2019). Er dim ond 30% o’r disgyblion sydd yn dod o gartrefi Cymraeg, mae’r ysgol yn ceisio creu profiadau cynhwysol er mwyn i bob dysgwyr ymfalchïo yn eu Cymreictod (Ysgol A, CDY, 2023). Dyweda’r pennaeth bod yr ysgol yn cefnogi’r dysgwyr i gaffael ynddo wybodaeth a’r sgiliau sydd angen arnynt i gyflawni i'w llawn botensial trwy gyfrwng y Gymraeg (Ysgol A, CDY, 2023). Wrth ddarllen y CDY, gwelaf fod 5 blaenoriaeth, ond yr un adfyfyriaf yn yr aseiniad yma yw “I gyfoethogi sgiliau ieithyddol ein disgyblion ar draws y cwricwlwm” (Ysgol A, CDY, 2023).  
Adolygiad Llenyddiaeth 
Yn y byd o addysg, cafodd y pandemig effaith ar gyraeddiadau a sgiliau’r disgyblion yn academaidd ac yn economaidd-gymdeithasol, a bod nawr pwyslais enfawr ar athrawon i gael gafael cryf ar ddefnyddio technoleg yn gyson (Bozkurt et al, 2022). O ganlyniad i hyn, gwêl bod y pandemig wedi tarfu ar sgiliau a datblygiadau iaith plant, a therfynodd yr addysg o ieithoedd yn fwy nag hanner o ysgolion yn Lloegr yn 2020 (British council, 2021). Felly, defnyddia pob ysgol CDY, sef cynllun sydd yn gosod allan y gweithredoedd a chamau bydd yr ysgol yn cyflawni er mwyn gwella canlyniadau eu disgyblion ym 5 blaenoriaeth benodol (Llywodraeth Cymru, 2014).
Defnyddia ysgolion CDY er mwyn addasu i’r amgylchedd addysgol sydd yn newid pob dydd, ac i ddarparu'r addysg fwyaf effeithiol i'w ddisgyblion wrth gymryd mewn i ystyriaeth anghenion pob disgybl (Yan, 2023). Ond, mynega Xaba (2006) bod CDY yn gallu bod yn heriol oherwydd bod yr iaith sydd yn cael i ddefnyddio ynddo yn anodd deall a defnyddio, ac felly gall sgiliau llythrennedd rhieni a staff cefnogol yr ysgol cael effaith ar y defnydd o CDY yng nghyffredinol. Er y pwynt hynny, dros amser gwelwn fod gwelliant yn yr agwedd o gydweithio, ac mae llawer o ymchwil yn cael i wneud cyn cytuno ar y CDY ar gyfer yr ysgol benodol, felly yn cael i esbonio yn glir i aelodau staff a rhieni (Ylimaki a Brunderman, 2022). 
Trafoda Hopkins (2010) bod nid dim ond pwrpas CDY yw creu strategaethau i wella perfformiad ysgol, ond i fireinio cyflawniad y disgyblion. Pwysleisia’r Llywodraeth Cymru (2014) y rôl gritigol mae CDY yn chwarae mewn ysgolion oherwydd eu bod yn strategaeth ddefnyddiol ar gyfer darparu gwelliannau i’r ffordd mae’r ysgol yn gweithio, a llwyddiannau’r disgyblion. Felly, gwelir pwysigrwydd o edrych ar flaenoriaethau’r ysgol, a pha gamau sydd angen dilyn er mwyn creu gwelliant. 
Yng Nghymru, gwêl yn y consensws o’r ONS (2021) bod gostyngiad o 5.7% yn 2021 o blant oedrannau ysgol sydd yn gallu siarad Cymraeg ers 2011, a phwyntia Oostdam et al (2023) allan yn ystod y cyfnod clo bod amser addysgu wedi cael i leihau tua hanner, ac felly wedi cael sgil-effaith ar addysg plant. Oherwydd hyn, hyd yn oed yn fwy ar ôl y pandemig, gwêl pwysigrwydd o ddiwygio CDY i adlewyrchu ar adborth a chamau gweithredu perthnasol er mwyn gwella cynnydd disgyblion gan sicrhau bod nhw’n cael i gefnogi yn eu gwybodaeth, addysg, sgiliau a phrofiadau trwy gydol eu taith yn yr ysgol (Llywodraeth Cymru, 2022). Gwelir yr effaith cafodd y pandemig ar sgiliau iaith Saesneg a Chymraeg disgyblion, felly dyna pam dewisir i ddewis y flaenoriaeth o “gyfoethogi sgiliau ieithyddol ein disgyblion ar draws y cwricwlwm” (Ysgol A, CDY, 2023).
Pwysleisia Xaba (2006) bod angen gwybodaeth dechnegol er mwyn cario allan CDY yn llwyddiannus oherwydd bod angen cymryd pethau mewn i ystyriaeth megis fframwaith amser, amcanion realistig, a’r arian sydd angen ar eu cyfer. Ond, i ychwanegu a’r her hynny, trafoda’r NEU (2023) bod cyllid annigonol mewn ysgolion ar draws Prydain yn cael effaith hir dymor ar addysg a chynnydd pob disgybl, felly gallwn gwestiynu faint o effaith gall y CDY cael ar gynnydd disgyblion heb yr arian ac adnoddau cywir. Er hyn, noda Estyn (2023) bod integreiddio iaith i mewn i arferion cyffredinol pob dydd ar lawr y dosbarth yn gallu hybu a datblygu iaith heb orfod gwario arian ar adnoddau newydd. 
“Cyfoethogi sgiliau ieithyddol ein disgyblion ar draws y cwricwlwm” yw’r flaenoriaeth canolbwyntiaf arno yn yr aseiniad, a deallwn fod hyn yn dod o dan ddysgwyr uchelgeisiol galluog, oherwydd bod angen iddynt gael y sgiliau o gyfathrebu mewn sefyllfaoedd amrywiol trwy’r Gymraeg a’r Saesneg (Ysgol A, CDY, 2023; Llywodraeth Cymru, 2022). Ond, er mwyn gallu gweld cynnydd yn eu sgiliau o’r ieithoedd yma, roedd angen i greu camau weithredu i weithio gyda’r ansawdd yr ysgol. 
Trafoda’r Llywodraeth Cymru (2021) y pwysigrwydd o roi’r cyfleoedd i ddisgyblion i adael yr ysgol yn ddwyieithog, ac i foddi mewn iaith ar lawr y dosbarth. Fel dyweda Kim (2020) mae angen i ysgolion i ddysgu iaith mewn ffordd lle nad yw’r cynnwys dim ond yn ffocysu ar ramadeg a sillafu, ond yn ymgysylltu a phobl, a wahanol agweddau o fywyd, ac i ddefnyddio iaith yn drawsgwricwlaidd i alluogi dysgwyr i fynegi eu hunain, ac i ddeall iaith ysgrifenedig a llafar yn seiliedig ar y Cwricwlwm i Gymru (CIG) (Llywodraeth Cymru, 2024).
O ganlyniad i hyn, dewisir ffocysu ar gyfoethogi’r ieithoedd Cymraeg, Saesneg, a rhai ychwanegol megis Tsieineaidd ar draws yr holl gwricwlwm, ac nid dim ond mewn gwersi iaith. I wneud hyn yn effeithiol, defnyddia’r ysgol y CDY i greu cynllun strategol gan hunanwerthuso ar strategaethau a chanlyniadau blaenorol yr ysgol, y flaenoriaeth sydd angen ffocysu arno, y prif fesurau bydd yn cael i ddefnyddio, yr adnoddau sydd angen i ddangos cynnydd, a’r canlyniad allweddol ar y diwedd, sef cryfhau iaith y disgyblion ar draws yr holl gwricwlwm (Ysgol A, CDY, 2023; Wallace, 2005).
Datblygu pwynt weithredu
Y man cychwyn ar gyfer mwyafrif o CDY yw hunanwerthuso, ac mae hyn yn cael i wneud rhwng staff yr ysgol, a phobl broffesiynol eraill megis awdurdodau lleol ac Estyn i amlinellu’r blaenoriaethau sydd angen weithio arno er mwyn gwella’r ysgol (Llywodraeth Cymru, 2022).
Gweithia’r ysgol yn agos gyda’r gymuned ehangach i gynllunio’r CDY yn effeithiol, a ddywed Brighouse a Woods (2005) bod angen i bob partner ysgol a rhanddeiliaid i gymryd rhan, ac unrhyw un sydd yn ymwneud a bywyd a gwaith yr ysgol tua blwyddyn cyn bod y CDY newydd yn dechrau (Llywodraeth Cymru, 2014). Gwêl bod y cyfarfodydd yma yn rhoi cyfle i bobl i ddweud eu pryderon, a’r meysydd sydd angen datblygu yn yr ysgol (Llywodraeth Cymru, 2014). Trafoda Estyn (2020) amdano’r defnydd o gydweithio mewn timoedd ar gyfer y CDY er mwyn gwerthuso meysydd penodol yn ysgol yng Nghymru, a weithiodd hyn yn dda i wneud yn siŵr bod popeth oedd yn cael i nodi yn fanwl, ac yn berthnasol i’r CDY i’r ysgol benodol hynny. 
Mae’r cylch cynllunio ar gyfer CDY yn cael i osod yn seiliedig ar weledigaeth glir o beth mae’r ysgol yn bwriadu cyflawni erbyn y diwedd, a hunanwerthusiad yn cael i ddefnyddio er mwyn adlewyrchu ar eu perfformiadau, a’u ddefnyddio i ddewis beth yw’r camau i wella (Llywodraeth Cymru, 2014). Esbonia BERA (2022) bod hunanwerthuso yn broses effeithiol lle mae ysgolion yn gallu edrych ar eu hymarferion, a llefydd i ysgogi gwelliant mewn meysydd i ddatblygu addysgu'r dysgwyr, a phroffesiynoldeb y staff, a dyna beth wnaeth Ysgol A i ddechrau cynllunio’r CDY. Ond, ni wêl BERA (2022) yr agwedd gall rhai athrawon cael tuag at hunanwerthuso, sef gweld hi’n anodd gweithredu’r gwelliannau yn y dosbarth, ac yn cysylltu hunanwerthuso gydag atebolrwydd yn lle gwelliant ar lawr y dosbarth, felly ychwanegon nhw bobl allanol i helpu ychwanegu’r ieithoedd modern i mewn i addysg y plant hŷn yr ysgol (O’Brien et al, 2022). Ar y llaw arall, cefnoga’r Llywodraeth Cymru (2022) y defnydd o hunanwerthusiad er mwyn creu eu CDY oherwydd bod hyn yn darparu agweddau ystyrlon a thryloyw o gryfderau, a meysydd i ddatblygu ar gyfer yr holl ysgol.
Gwêl pwyslais enfawr ar ddefnyddio data a chymharu ystadegau o berfformiadau addysgol er mwyn cynllunio’r CDY yn flaenorol, ond roedd hyn yn gallu fod yn her i athrawon oherwydd y disgwyliadau o gasglu’r data yn gyflym o bethau megis profion (Llywodraeth Cymru, 2014; Schildkamp, 2019). Ond, yn ysgol A, defnyddiant holiaduron, cyfarfodydd cyngor ysgol, diwrnodau HMS, a hefyd ystyriaeth briodol i ddata cymharol o ddeilliannau’r disgyblion, i gael y mwyaf o fewnbwn wrth aelodau staff, disgyblion, a phobl ehangach (Ysgol A, CDY, 2023). Esbonia Ysgol A bod defnyddio mewnbwn disgyblion i gasglu’r data, ac yna eu dadansoddi yn arfer dda i’r ysgol, a chytuna Jones a Bubb (2021) bod llais y disgybl yn effeithiol ar gyfer cynllunio datblygiadau ysgol. Er defnyddia’r ysgol data megis holiaduron Siarter Iaith, a phrofion Cymraeg a Saesneg yn dymhorol i fwydo’r CDY, nid dim ond rhain sydd yn cael i ddefnyddio (Ysgol A, CDY, 2023). Ychwanegon nhw’r wefan “pobble” yn fwy cyson ar lawr y dosbarth er mwyn cyfoethogi sgiliau iaith y disgyblion ar lafar gan ddefnyddio geirfa gywir, a strwythurau brawddegau cywir.
Cymera’r ysgol mewn i ystyriaeth bod canlyniadau profion dim pob amser yn arddull effeithiol i ddefnyddio ar gyfer CDY, a chytuna Rimfield (2019) bod defnyddio profion ac asesiadau i asesu perfformiad disgyblion, a llwyddiant ysgolion dim pob amser yn adlewyrchiad gwir. Er hyn, gwêl bod canlyniadau profion dal yn cael i ddefnyddio er mwyn rhoi syniad da o lefydd i ddatblygu ar gyfer y CDY (Béguin a Wood, 2015). 
Y cam nesaf i’r CDY yw mesur y camau weithredu, a wnaeth yr ysgol hon mewn llawer o wahanol ffurfiau, megis siarad a thrafod gyda’r disgyblion o fewn y dosbarth ac ar y buarth, a chynnal cyfarfodydd yn gyson trwy’r flwyddyn academaidd sydd yn cynnwys disgyblion, rhieni, aelodau staff, a llywodraethwyr (Ysgol A, CDY, 2023). I ychwanegu, arsylwon o fewn i’r dosbarthiadau i weld os roedd y camau weithredu yn gweithio ar lawr y dosbarth, megis defnyddio’r wefan “pobble” ar gyfer adeiladu iaith, ac ychwanegu iaith fodern Tsieineaidd i mewn i addysg y plant mwyaf hŷn yr ysgol (Ysgol A, CDY, 2023).
Ond, gwêl bod pob dosbarth yn wahanol ar draws yr ysgol, felly gallwn gwestiynu os yw’r wybodaeth sydd yn cael i ddefnyddio gan athrawon i fesur effaith y camau weithredu yn adlewyrchiad clir o’r datblygiad yn y flaenoriaeth o sgiliau iaith (Bondie et al, 2019). Esbonia’r Llywodraeth Cymru (2014) bod ysgolion yn mesur yr effaith wrth edrych ar yr effaith cafodd y cynllun ar ganlyniadau dysgu’r dysgwyr yn y blaenoriaethau, ac nid y cynhyrchiad o’r cynllun eu hun. Felly er bod pob dosbarth yn wahanol, gellir dadlau bod cael cyfarfodydd gydag athrawon a dysgwyr i drafod eu datblygiad yn chwarae rôl gritigol tuag at wella ansawdd yr ysgol (Latif et al, 2022). Felly, er mwyn monitro effaith y camau weithredu o brofion Cymraeg a Saesneg, a hefyd ychwanegu iaith fodern i mewn i’r addysg, gall yr ysgol cael gwybodaeth gyfoes yn y cyfarfodydd, ac arsylwadau cyson. O ganlyniad i hyn, gwêl bod Ysgol A yn defnyddio strategaethau a mesuriadau effeithiol ar gyfer y CDY, a deallwn bwysigrwydd o ddewis camau sydd yn gweithio i'w ysgol nhw. 


Adfyfyrio a gwerthuso 
Pwrpas y flaenoriaeth i Ysgol A yw cyfoethogi’r sgiliau iaith y disgyblion gan ychwanegu ieithoedd modern megis Tsieineaidd ar draws yr holl gwricwlwm, a wnaethon nhw hyn mewn ffordd strategol ar gyfer pob dosbarth ar draws yr ysgol. Fel trafoda’n flaenorol, gwêl bod y pandemig wedi effeithio ar sgiliau iaith Cymraeg plant, a hefyd iaith yng nghyffredinol oherwydd cafodd yr amser addysgu eu lleihau i tua hanner (ONS, 2021; Oostdam et al, 2023). Felly, dewisodd yr ysgol i ffocysu ar gryfhau iaith y disgyblion er mwyn iddynt allu trosglwyddo’r sgiliau hynny ar draws yr holl gwricwlwm, oherwydd fel trafoda Alimi et al (2020) mae iaith yn un o’r prif elfennau sydd yn cyfrannu at berfformiad academaidd y dysgwyr.
Hyd yn oed ychwanegodd yr ysgol y wefan o “pobble” yn fwy cyson i helpu cryfhau geirfa strwythur brawddegau'r disgyblion ar lafar, ac yna arsylwi ar y disgyblion yn eu defnyddio i werthuso’r effaith, yn fy marn i, mynegaf y syniad o ychwanegu rhieni yn fwy i elwa’r disgyblion. Oherwydd bod dim ond 30% o’r disgyblion yn dod o gartrefi Cymraeg, hoffwn weld yn fwy yn cael i wneud er mwyn cefnogi’r rhieni di-gymraeg i ddysgu’r Gymraeg iddyn nhw i helpu cyfoethogi iaith y plant gartref. Profa Feng a Tan (2023) bod cyfranogiad uchel o rieni yn gallu cael effaith mawr ar hybu sgiliau ieithyddol eu plant, felly gall y rhieni cyfrannu tuag at gyfoethogiad iaith eu plant wrth ddysgu’r iaith Cymraeg. I ychwanegu, oherwydd bod gostyngiad wedi bod ynglŷn â’r nifer o bobl sydd yn gallu siarad Cymraeg o ganlyniad i’r pandemig, gwêl hyd yn oed mwy o reswm i helpu rhieni i ymarfer eu sgiliau iaith Cymraeg (Llywodraeth Cymru, 2023). Ar yr un llaw, gwêl bod y bobl sydd yn amlieithog yn gallu trosglwyddo eu sgiliau i ieithoedd eraill, fel Tsieineaidd yn yr ysgol, ac yn codi i lan ieithoedd arall yn fwy hawdd, felly wrth ychwanegu’r rhieni, mae’r dysgwyr yn elwa i allu cyfoethogi eu hieithoedd mewn gwahanol agweddau o’r cwricwlwm (Haukås et al, 2022).
Er esboniodd Ysgol A eu bod yn cynnal cyfarfodydd cyson gyda'r athrawon i gymharu eu datblygiadau, ac yn edrych ar lyfrau gwaith y plant, hoffwn weld yr ysgol yn gofyn i’r disgyblion ym mhersonol beth yw ei barn nhw am gyfoethogi eu hiaith (Ysgol A, CDY, 2023). Wrth gwrs gall edrych yn eu llyfrau gwaith bod yn ddangosydd o ddatblygiad y plant, ond pwysleisia’r pwynt o ddefnyddio mewnbwn plentyn i mewn i ddatblygiad nhw eu hunain (naeyc, 2005). Hefyd, wrth drafod yn gyson gyda’r plant yn y dosbarth ac ar y buarth, rydych yn cael syniad da o eu lefel ieithyddol. Esbonia Nation et al (2022) bod iaith ysgrifenedig yn gallu bod yn fwy cymhleth i ddisgyblion nag iaith ar lafar, felly gallwn gwestiynu faint mae edrych yn eu llyfrau gwaith yn adlewyrchu ar eu gallu yn ieithyddol yn Gymraeg, Saesneg, neu ieithoedd eraill. O ganlyniad i hyn, credaf fod gwneud yn fwy gyda’r disgyblion ar lafar ym mywyd pob dydd yn syniad da i gyfoethogi eu hiaith, a’u werthuso ar yr un pryd.
Casgliad 
Wrth ymchwilio i bwrpas a phwysigrwydd CDY, a’r camau cymerodd Ysgol A i ddatblygu yn eu sgiliau ieithyddol, gwelaf y manylder sydd yn mynd i mewn i ddewis y blaenoriaethau a'r camau weithredu i elwa’r disgyblion a’r ysgol. Wrth astudio CDY Ysgol A, deallaf fod cyfoethogi’n ieithyddol yn elfen hanfodol ar gyfer addysg pob plentyn, ac yn enwedig ar ôl y pandemig oherwydd y gostyngiad yn addysg ieithyddol ym Mhrydain, a siaradwyr Cymraeg yng Nghymru (British council, 2021; ONS. 2021). Ond, er mwyn cynllunio’n effeithiol, mae’n rhaid adnabod yr ysgol, y fath o ddysgwyr sydd yn eich ysgol, a pha strategaethau bydd yn gweithio iddyn nhw (Llywodraeth Cymru, 2014).
I fi ym mhersonol yn y dyfodol fel athrawes, bydd fy nealltwriaeth a gwybodaeth dysgais amdano CDY, a sut mae’n gweithio yn mynd i ddylanwadu ar y ffordd byddaf yn edrych ar y fath o strategaethau a chamau weithredu bydd yn cael i ddefnyddio i ddatblygu’r ysgol byddaf yn gweithio mewn. Credaf fod cyfoethogi ieithoedd disgyblion yn hanfodol ar gyfer gweddill eu haddysg, a dyle ysgolion blaenoriaethu datblygu sgiliau ieithyddol disgyblion ym mhob rhan o’r cwricwlwm i gefnogi sgiliau dwyieithog yng Nghymru (Estyn, 2018).

